ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на имот - частна общинска собственост в с. Голеш

Дами и господа общински съветници,

В изпълнение на Програмата за управление и разпореждане с имоти – общинска собственост и заявление с вх.№ РД -25-335 от 19.02.2024 г от Нутви Кадир Али, предлагаме на Вашето внимание за продажба следният имот частна общинска собственост: поземлен имот с идентификатор 15566.77.196 по кадастралната карта и кадастралните регистри на с. Голеш, общ. Кайнарджа с начин на трайно ползване „За друг вид застрояване“ с площ от 375 кв. м.. Имотът е обрасъл с растителност и е неизползваем повече от двадесет години. Няма никакъв интерес от страна на наематели и Община Кайнарджа не реализира приходи от него. Най-целесъобразно е да бъде продаден.

Предлагам да се открие процедура за продажбата му чрез търг.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в размер на 2250 лева. Данъчната оценка на имота е в размер на 50,80 лв.;

Имотът е включен за разпореждане в Програмата за управление и разпореждане с имоти – общинска собственост в Община Кайнарджа през 2024 г.;

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и 53, ал. 1, чл. 55, т. 1 и чл. 57 от Наредбата за реда на придобиване, управление и разпореждане с общинско имущество дава съгласие за продажба чрез публично оповестен търг с тайно наддаване на следният имот – частна общинска собственост: поземлен имот с идентификатор 15566.77.196 (едно, пет, пет шест, шест, точка, седем, седем, точка, едно, девет, шест) по кадастралната карта и кадастралните регистри на с. Голеш, общ. Кайнарджа с начин на трайно ползване „За друг вид застрояване“ с площ от 375 (триста седемдесет и пет) кв. м (АОС № 1096 от 23.07.2020 г. вписан в Агенцията по вписванията с вх.№ 1777, том 4, акт. 160, дело 1151 на 28.01.2010 г.) при начална тръжна цена в размер на 2250 лв. (две хиляди двеста и петдесет лева);

 2. Възлага на кмета на общината да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ